cyanic-selkie/wikianc huggingface dataset:
วันศุกร์ที่ 13
ผลกระทบทางสังคม
จากข้อมูลของศูนย์จัดการความเครียดและสถาบันโรคกลัวในแอชวิลล์ รัฐนอร์ทแคโรไลนา คาดว่าประชากรประมาณ 17 ถึง 21 ล้านคนในสหรัฐได้รับผลจากความกลัววันนี้ บางคนกลัวถึงขั้นหลีกเลี่ยงกิจวัตรปกติในการทำธุรกิจ ขึ้นเครื่องบินหรือแม้แต่ลุกจากเตียง "มีการประเมินว่าธุรกิจเสียรายได้ 800 หรือ 900 ล้านดอลลาร์สหรัฐในวันนี้" กระนั้น ผู้แทนจากเดลตาแอร์ไลนส์และคอนติเนนทัลแอร์ไลนส์แถลงว่า สายการบินของพวกตนไม่มีการเดินทางลดลงผิดสังเกตในวันศุกร์เหล่านี้
แคว้นมาร์เค
มาร์เค (Marche) หรือ มาร์ชิส (Marches) เป็นแคว้นหนึ่งใน 20 แคว้นของประเทศอิตาลี อยู่ในภาคกลางของประเทศ มีอาณาเขตติดต่อกับแคว้นเอมีเลีย-โรมัญญาและประเทศซานมารีโนทางทิศเหนือ ติดกับแคว้นตอสคานาทางทิศตะวันตกเฉียงเหนือ ติดกับแคว้นอาบรุซโซและแคว้นลัตซีโยทางทิศใต้ และติดต่อกับทะเลเอเดรียติกทางทิศตะวันออก มีประชากรทั้งหมดประมาณ 1.6 ล้านคน และมีพื้นที่ 9,694 ตารางกิโลเมตร มีเมืองหลักคือ อังโคนา พื้นที่ส่วนใหญ่เป็นภูเขา ยกเว้นเพียงแค่แม่น้ำระหว่างหุบเขา และชายฝั่งทะเลที่มีพื้นที่แคบ ๆ เท่านั้น การคมนาคมในช่วงคริสต์ศตวรรษที่ 19 มีเพียงทางรถไฟที่มาจากโบโลญญาไปยังบรินดีซี พาดผ่านตลอดชายฝั่งทะเลในภูมิภาคแห่งนี้ แต่ในวันนี้การเดินทางจากเหนือไปใต้ ก็มีเส้นทางถนนตัดผ่านแม้กระทั่งในแผ่นดินใหญ่ที่มีภูเขาหนาแน่น
ภูมิศาสตร์
แคว้นมาร์เคมีพื้นที่ครอบคลุม 9,694 ตารางกิโลเมตร มีอาณาเขตติดต่อกับแคว้นเอมีเลีย-โรมัญญาและประเทศซานมารีโนทางทิศเหนือ ติดกับแคว้นตอสคานาทางทิศตะวันตกเฉียงเหนือ ติดกับแคว้นอาบรุซโซและแคว้นลัตซีโยทางทิศใต้ และติดต่อกับทะเลเอเดรียติกทางทิศตะวันออก ภูมิประเทศส่วนใหญ่เป็นภูเขา ที่ลาดลงจากเขตแนวเขาแอเพนไนน์ในแผ่นดินใหญ่สู่ทะเลเอเดรียติก มีมอนเตเวตโตเร (Monte Vettore) ที่มีความสูง 2,476 เมตรเป็นภูเขาที่สูงที่สุดในแคว้นนี้ ส่วนภูเขาอื่น ๆ ไม่มีลูกไหนที่สูงกว่า 2,000 เมตรเลย พื้นที่ 2 ใน 3 ของแคว้นเป็นภูเขาและมีลำห้วยกว้างหลายสายที่ไหลผ่าน มีชายฝั่งทะเลที่ติดกับทะเลเอเดรียติกยาว 173 กิโลเมตร
การแบ่งเขตการปกครอง
แคว้นมาร์เคแบ่งเขตการปกครองออกเป็น 5 จังหวัด
สุประวัติ ปัทมสูต
สุประวัติ ปัทมสูต ชื่อเล่น อี๊ด (เกิด 22 กุมภาพันธ์ พ.ศ. 2481) เป็นนักแสดง และ ผู้กำกับการแสดงเชื้อสายลูกครึ่งไทย-โปรตุเกส ได้รับการยกย่องจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง ประจำปี พ.ศ. 2553 เกิดที่กรุงเทพมหานคร เป็นบุตรของ ขุนไมตรีเสน่หา (ไสว ปัทมสูต) กับทองใบ ปัทมสูต จบการศึกษาจากโรงเรียนสวนกุหลาบวิทยาลัย และ โรงเรียนพานิชยการเชตุพน ได้รับปริญญาคณะมนุษยศาสตร์มหาบัณฑิตกิตติมศักดิ์จากมหาวิทยาลัยรามคำแหง
ด้านชีวิตส่วนตัวเขาสมรสกับศรีสุดา สุกิจจวนิช มีบุตรทั้งสิ้น 3 คน คนแรกชื่อก้ามปู สุวรรณปัทม์ (รสวรรณ สุกิจจวนิช) คนที่สองกุ้งนาง ปัทมสูต (ศรันยา สุกิจจวนิช) และชัชเวทย์ สุกิจจวนิช และบุตรที่เกิดกับนีรนุช เมฆใหญ่ น้องสาวของนันทวัน เมฆใหญ่ คือ กษาปณ์ ปัทมสูต
คริปโต.คอม อารีนา
คริปโต.คอม อารีนา (Crypto.com Arena) ชื่อเดิม สเตเปิลส์เซ็นเตอร์ (Staples Center) เป็นสนามกีฬาในร่ม ความจุสูงสุด 20,000 ที่นั่ง ตั้งอยู่ที่ย่านดาวน์ทาวน์ ลอสแอนเจลิส สหรัฐอเมริกา
การก่อสร้างสเตเปิลส์เซ็นเตอร์ เริ่มในปี พ.ศ. 2541 และเปิดใช้ในปีต่อมา โดยเป็นสนามเหย้าของ ลอสแอนเจลิส เลเกอรส์ ในเอ็นบีเอ นอกจากนี้ยังสามารถปรับเป็นสถานที่แสดงคอนเสิร์ต ศูนย์ประชุม และสถานที่สำหรับประกาศผลรางวัล โดยสถาบันศิลปะวิทยาการการบันทึกเสียงแห่งสหรัฐอเมริกา ได้ใช้สถานที่นี้ในงานประกาศผลรางวัลแกรมมี ตั้งแต่ พ.ศ. 2543 และครอบครัวของไมเคิล แจ็กสัน ได้ใช้สถานที่นี้ในพิธีไว้อาลัยไมเคิล แจ็กสัน เมื่อวันที่ 7 กรกฎาคม พ.ศ. 2552
สนามเหย้า
สเตเปิลส์เซ็นเตอร์เป็นสนามเหย้าของทีมกีฬาหลายทีมได้แก่
วิทยาลัยเทคนิคบัวใหญ่
วิทยาลัยเทคนิคบัวใหญ่ เดิมชื่อ วิทยาลัยการอาชีพบัวใหญ่เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา โดยเปิดสอน 2 หลักสูตร คือ ปวช.และ ปวส.
ประวัติ
วันที่ 28 กุมภาพันธ์ 2534 กระทรวงศึกษาธิการ ได้ประกาศจัดตั้ง วิทยาลัยการอาชีพบัวใหญ่
วันที่ 24 สิงหาคม 2563 ได้รับการเปลี่ยนชื่อสถานศึกษาเป็น วิทยาลัยเทคนิคบัวใหญ่ พร้อมกับวิทยาลัยในสังกัดสำนักงานคณะกรรมการการอาชีวศึกษา 13 แห่ง
สมเด็จพระราชชนนีพันปีหลวง
สมเด็จพระราชชนนีพันปีหลวง (queen mother สำหรับพระราชินี และ empress mother สำหรับพระจักรพรรดินี) คือ ภรรยาม่ายของพระมหากษัตริย์รัชกาลก่อน และเป็นพระราชมารดาของพระมหากษัตริย์รัชกาลปัจจุบัน ในภาษาอังกฤษคำว่า queen mother เริ่มใช้มาตั้งแต่ ค.ศ. 1560
ในสากล "Queen Mother" มักจะหมายถึงสมเด็จพระราชินีเอลิซาเบธ พระราชชนนีในสมเด็จพระราชินีนาถเอลิซาเบธที่ 2 แห่งสหราชอาณาจักร ที่ทรงดำรงพระอิสริยยศนี้ยาวนานกว่า 50 ปี
ในกัมพูชา
ปัจจุบันราชสำนักกัมพูชามิได้ออกพระอิสริยยศแก่พระราชชนนีว่าพระวรราชินีแล้ว แต่ระบุในสร้อยพระนามเป็น พระวรราชมาดาชาติเขมร (ព្រះ​​វររាជ​មាតា​ជាតិ​ខ្មែរ) แก่เจ้าฝ่ายในพระองค์ล่าสุด คือ พระมหาวีรกษัตรีย์ นโรดม มุนีนาถ สีหนุ พระวรราชมาดาชาติเขมร
ในบริเตน
ในบริเตน ตำแหน่งสมเด็จพระราชชนนีพันปีหลวง (queen mother) เป็นพระอิสริยยศสำหรับอดีตพระราชินีในรัชกาลก่อนและเป็นพระราชมารดาในพระมหากษัตริย์รัชกาลปัจจุบัน จะต่างจากสมเด็จพระราชินีวิธวา (queen dowager) ที่เป็นพระราชินีในรัชกาลก่อน แต่มิได้เป็นพระราชมารดาของพระมหากษัตริย์รัชกาลปัจจุบัน โดยเจ้านายที่ดำรงพระอิสริยยศที่สมเด็จพระราชชนนีพันปีหลวง ได้แก่
ส่วนเจ้าหญิงวิกตอเรียแห่งซัคเซิน-โคบวร์ค-ซาลเฟลด์ เป็นพระราชชนนีของสมเด็จพระราชินีนาถวิกตอเรียนั้น ไม่นับว่าเป็นสมเด็จพระราชชนนีพันปีหลวง (queen mother) เพราะมีพระสวามีเป็นดยุกและมิได้เป็นพระมหากษัตริย์
กรุงสุโขทัย
จารึกวัดบูรพารามและจารึกวัดตาเถรขึงหนังเรียกตำแหน่งสมเด็จพระราชชนนีพันปีหลวงในราชวงศ์พระร่วงว่า พระกันโลง เช่น
กรุงศรีอยุธยาและธนบุรี
ตำแหน่งสมเด็จพระราชชนนีพันปีหลวงในราชสำนักอยุธยาตอนปลายเรียกว่า กรมพระเทพามาตย์ ซึ่งตกทอดมาจนถึงรัชสมัยสมเด็จพระเจ้ากรุงธนบุรี เจ้านายฝ่ายในที่ดำรงพระอิสริยยศที่กรมพระเทพามาตย์ เท่าที่ปรากฏพระนาม ได้แก่
กรุงรัตนโกสินทร์
ในช่วงรัตนโกสินทร์ ยังคงยึดบรรทัดฐานมาแต่ยุคกรุงศรีอยุธยาเป็นหลัก และใช้ตั้งพระนามสมเด็จพระราชชนนีพันปีหลวง ได้แก่ สมเด็จกรมพระอมรินทรามาตย์ (หรือ สมเด็จพระอมรินทรามาตย์), สมเด็จกรมพระศรีสุริเยนทรามาตย์ และกรมสมเด็จพระเทพศิรินทรามาตย์ เป็นต้น เมื่อจะออกพระนามก็จะเรียกว่า "สมเด็จพระพันปีหลวงกรมพระเทพามาตย์" ต่อมาในรัชสมัยพระบาทสมเด็จพระพุทธเลิศหล้านภาลัย มีการเปลี่ยนชื่อเจ้ากรม โดยเติมคำว่า "สมเด็จ" นำหน้าพระนามพระราชชนนี เป็น "สมเด็จกรมพระอมรินทรามาตย์" คือ "สมเด็จ (ของ) กรมพระอมรินทรามาตย์" ล่วงมาในรัชสมัยพระบาทสมเด็จพระจอมเกล้าเจ้าอยู่หัวมีพระราชบัญญัติพระนามใหม่ให้มีกรมนำหน้าสมเด็จ จึงออกพระนามเป็น "กรมสมเด็จพระศรีสุริเยนทรามาตย์" แล้วไม่พบความแตกต่างกับกรมสมเด็จพระองค์อื่น ๆ จึงเติมลำดับศักดิ์ต่อท้ายเป็น "กรมสมเด็จพระศรีสุริเยนทรามาตย์ สมเด็จพระบรมราชชนนี" ครั้นรัชสมัยพระบาทสมเด็จพระจุลจอมเกล้าเจ้าอยู่หัว มีพระราชวินิจฉัยที่จะออกพระนามสมเด็จพระพันปีหลวงเป็น "สมเด็จพระบรมราชชนนี กรมพระเทพศิรินธรามาตย์" หรือเรียกอย่างย่อว่า "สมเด็จกรมพระเทพศิรินธรามาตย์" ส่วนพระนามของสมเด็จพระพันปีหลวงพระองค์อื่น มีคำนำหน้าพระนามแตกต่างกันตามลำดับเครือญาติ ได้แก่ สมเด็จพระบรมราชไปยิกา กรมพระอมรินทรามาตย์, สมเด็จพระบรมราชไอยิกา กรมพระศรีสุริเยนทรามาตย์ และสมเด็จพระราชมหาไปยิกา กรมพระศรีสุลาไลย และเรียกพระนามอย่างย่อรูปแบบเดียวกันแต่ต่างที่พระนามของแต่ละพระองค์
กระทั่งในรัชสมัยพระบาทสมเด็จพระมงกุฎเกล้าเจ้าอยู่หัวทรงได้รับอิทธิพลจากชาติตะวันตก จึงโปรดให้เฉลิมพระปรมาภิไธยแก่สมเด็จพระบรมราชชนนีว่า "สมเด็จพระศรีพัชรินทราบรมราชินีนาถ พระบรมราชชนนี" ภายหลังเพิ่มเติมอีกครั้งว่า "สมเด็จพระศรีพัชรินทราบรมราชินีนาถ พระบรมราชชนนีพระพันปีหลวง" ตามลำดับ และทรงแก้ไขพระนามพระบรมอัฐิของสมเด็จพระอัครมเหสีและพระราชชนนีในรัชกาลก่อนทั้งสิ้น โดยทรงตัดคำว่า "มาตย์" อันเป็นชื่อขุนนางเจ้ากรมออก แล้วเพิ่มคำว่า "พระบรมราชินี" ลงไป อันเป็นแบบแผนในการปรับใช้มาจนถึงปัจจุบัน มีพระนามดังต่อไปนี้
ส่วนสมเด็จพระศรีนครินทราบรมราชชนนีไม่นับว่าเป็นสมเด็จพระบรมราชชนนีพันปีหลวง เพราะพระสวามีมิใช่พระมหากษัตริย์ จึงจัดเป็นเจ้าหญิงพระราชชนนี (princess mother) ส่วนสมเด็จพระนางเจ้าอินทรศักดิศจี พระบรมราชินีในรัชกาลที่ 6 มิได้ประสูติการพระราชโอรสและยังถูกลดพระยศเป็นสมเด็จพระวรราชชายา จึงนับเป็นเจ้าหญิงพระชายา (princess consort) และสมเด็จพระนางเจ้ารำไพพรรณี พระบรมราชินีในรัชกาลที่ 7 นั้นไม่มีพระราชโอรสสืบราชสมบัติจึงมิได้สถาปนาเป็นสมเด็จพระบรมราชชนนีพันปีหลวง แต่เป็นสมเด็จพระราชินีวิธวา (queen dowager)
ในตุรกี
ในยุคจักรวรรดิออตโตมัน แต่เดิมใช้ธรรมเนียมเรียกสมเด็จพระราชชนนีพันปีหลวงอย่างเปอร์เซียว่า มะฮ์ด-อี อิวล์ยา (mehd-i ülya; ) ซึ่งภายหลังได้เรียกตำแหน่งสำหรับสมเด็จพระราชชนนีพันปีหลวงว่า วาลีเดซุลตาน (Valide sultan, ตุรกีออตโตมัน: والده سلطان แปลตรงตัวว่า "พระชนนีของสุลต่าน") สำหรับสุลต่านหญิง (Sultana) ผู้เป็นพระชายาในสุลต่านรัชกาลก่อน และเป็นพระราชชนนีของสุลต่านรัชกาลปัจจุบัน วาลีเดซุลตันพระองค์แรกคือฮัฟซา ซุลตาน (Hafsa Sultan, حفصه سلطان) พระชายาในสุลต่านเซลิมที่ 1 และเป็นพระราชชนนีของสุลต่านสุลัยมานผู้เกรียงไกร
ตำแหน่งวาลีเดซุลตันนี้เป็นพระอิสริยยศและพระราชอำนาจรองจากสุลต่าน ตามธรรมเนียมอิสลามคือ "สิทธิของบุพการีคือสิทธิของพระผู้เป็นเจ้า" วาลีเดซุลตันทรงมีพระราชอำนาจยิ่งในพระราชสำนัก, มีห้องส่วนพระองค์ (ที่มักอยู่ติดกับห้องของพระราชโอรสผู้เป็นสุลต่าน) และมีพระราชอำนาจเหนือบรรดาข้าราชการ ในคริสต์ศตวรรษที่ 17 ช่วงเวลานั้นวาลีเดซุลตันทรงมีพระราชอำนาจเหนือสุลต่านวัยเยาว์ จึงถูกเรียกว่า "รัฐสุลต่านของฝ่ายใน"
อ้างอิง
ใน พระพงศาวดารกรุงรัตนโกสินทร์ รัชกาลที่ 3 ระบุว่าสมเด็จพระศรีสุลาลัยเป็นสมเด็จพระพันปีหลวง มหาเทวี มีความหมายกว้าง ๆ อาจหมายถึง "พระราชเทวี หรือนางกษัตริย์ ส่วนใหญ่หมายถึงพระบรมราชชนนีของพระมหากษัตริย์"
มะเร็งโลหิตวิทยา
มะเร็งโลหิตวิทยาหรือมะเร็งเม็ดเลือดเป็นมะเร็งชนิดหนึ่งที่เกิดกับเซลล์ในเลือด ไขกระดูก หรือต่อมน้ำเหลือง อวัยวะเหล่านี้เกี่ยวข้องกันผ่านระบบภูมิคุ้มกัน ดังนั้นมะเร็งที่เกิดกับเซลล์ในอวัยวะหนึ่ง ๆ มักส่งผลถึงอวัยวะอื่นพร้อม ๆ กันด้วย เช่นมะเร็งต่อมน้ำเหลือง มักแพร่กระจายไปยังไขกระดูก และทำให้มีเซลล์มะเร็งในเลือดด้วย เป็นต้น
การสับเปลี่ยนของโครโมโซมเป็นสาเหตุที่พบบ่อยของมะเร็งโลหิตวิทยา ต่างจากมะเร็งอื่น ๆ ที่พบสาเหตุนี้ไม่บ่อย ทำให้มะเร็งโลหิตวิทยาหลายชนิดมีแนวทางการดูแลรักษาที่แตกต่างออกไปจากมะเร็งอื่น ๆ
ภัทรวดี ปิ่นทอง
ประวัติ
หนูเล็ก ก่อนบ่ายฯ ชื่อจริงว่า ภัทรวดี ปิ่นทอง (ชื่อเดิม เพ็ญศรี ปิ่นทอง) เกิดที่อำเภอกระแสสินธุ์ จังหวัดสงขลา
จบการศึกษาระดับประกาศนียบัตรวิชาชีพ (ปวช.) จากวิทยาลัยการอาชีพสมเด็จเจ้าพระโคะ อำเภอสทิงพระ จังหวัดสงขลา
ช่วงต้นเดือนเมษายน 2560 หนูเล็กประกาศแต่งงานกับแฟนหนุ่ม เอก เอกวุฒิ หลังจากคบหากันมานานกว่า 10 ปี ในวันที่ 5 พฤษภาคม 2560 ที่บ้านเกิดจังหวัดสงขลา โดยได้เดินทางไปถ่ายพรีเว็ดดิ้งที่จังหวัดอุดรธานี มีลูกชายด้วยกัน 1 คน ชื่อ วรภัทร จันทพันธ์ ชื่อเล่น น้องวิน เกินเมื่อวันที่ 9 มีนาคม พ.ศ. 2562
สถานีรถไฟท่าอากาศยานฟูกูโอกะ
สถานีรถไฟท่าอากาศยานฟูกูโอกะ เป็นสถานีรถไฟใต้ดินนครฟูกูโอกะ ในสายคูโก ตั้งอยู่ภายในท่าอากาศยานฟูกูโอกะ เมืองฟูกูโอกะ จังหวัดฟูกูโอกะ เกาะคีวชู ประเทศญี่ปุ่น สัญลักษณ์ประจำสถานีคือรูปเครื่องบินสีน้ำเงินและก้อนเมฆ
ประวัติ
สถานีรถไฟท่าอากาศยานฟูกูโอกะ เปิดให้บริการวันที่ 3 มีนาคม ค.ศ. 1993
รูปแบบสถานี
สถานีรถไฟท่าอากาศยานฟูกูโอกะ มีชานชาลาตั้งอยู่บนชั้นที่ 2 ของสถานี
สะพานควาย
สะพานควาย เป็นชื่อของทางแยกที่เป็นจุดตัดระหว่างถนนพหลโยธิน ถนนประดิพัทธ์ และถนนสาลีรัฐวิภาค ในพื้นที่แขวงพญาไท เขตพญาไท กรุงเทพมหานคร รวมทั้งเป็นชื่อของย่านที่อยู่รอบ ๆ ทางแยกนี้
ทุ่งศุภราช
ชื่อ "สะพานควาย" มาจากพื้นที่แถบนี้ในอดีต มีสภาพเป็นทุ่งนาและป่า รวมถึงคูคลองและสวนผัก พื้นที่นี้เรียกว่า ทุ่งศุภราช ที่มีพ่อค้าวัวควายจากภาคอีสานเดินทางมาขายยังภาคกลาง และมาไกลถึงยังพื้นที่นี้ด้วย โดยที่กลางทุ่งนานั้นจะมีสะพานไม้สร้างไว้เพื่อให้ฝูงวัวและควายเดินข้ามคูส่งน้ำได้สะดวก โดยเฉพาะในช่วงหัวค่ำ อย่างไรก็ดีบริเวณสะพานควายมีเพียงคลองบางซื่อซึ่งอยู่บริเวณวัดไผ่ตัน ซึ่งเป็นวัดเก่าแก่ของชุมชนซึ่งสร้างเมื่อ พ.ศ. 2313
เอนก นาวิกมูล สันนิษฐานว่า ชื่อ "สะพานควาย" คงเกิดขึ้นราว พ.ศ. 2470–2480 โดยพิจารณาจากแผนที่เมื่อ พ.ศ. 2474 เมื่อครั้งยังไม่มีการตัดถนนพหลโยธิน​และยังไม่ปรากฏชื่อสะพานควาย
ยุครุ่งเรือง
ทางแยกสะพานควายสร้างเมื่อ พ.ศ. 2479 ตลาดจอมมาลีเป็นตลาดที่เก่าแก่ที่สุดในย่านนี้ ยังมีตลาดศรีไทยซึ่งเป็นตลาดใหญ่ที่สุดของย่านนี้ ปัจจุบันได้กลายเป็นห้างบิ๊กซี สะพานควาย สำหรับตลาดศรีศุภราช ในช่วงต่อมากลายเป็นห้างสรรพสินค้าโยฮัน หลังจากนั้นห้างได้เลิกกิจการและกลายเป็นศรีศุภราชอาเขตและห้างเมอร์รี่คิงส์ สะพานควาย ที่เปิดให้บริการในปี พ.ศ. 2528 และเกิดเหตุเพลิงไหม้เมื่อปี พ.ศ. 2529 ถูกปิดตายกลายเป็นอาคารร้าง และปิดอย่างเป็นทางการเมื่อกลางปี พ.ศ. 2563 ก่อนที่จะทุบทิ้งแล้วกลายมาเป็นโครงการ เดอะไรซ์บายศรีศุภราช เป็นอาคารสูง 26 ชั้น รูปเมล็ดข้าว ได้แรงบันดาลใจจากอัตลักษณ์ดั้งเดิมของทำเลนี้ที่เดิมเป็นทุ่งศุภราช
ย่านสะพานควายเคยเป็นแหล่งบันเทิงที่รุ่งเรือง มีโรงภาพยนตร์มากมาย โรงภาพยนตร์เฉลิมสินเป็นโรงภาพยนตร์เก่าแก่ที่สุดในย่านนี้ ส่วนบริเวณโรงภาพยนตร์นิวยอร์ก เดิมเป็นตลาดสุขใจ เป็นตลาดขนาดเล็ก ห้องแถวไม้ 2 ชั้น ภายหลังเป็นซูเปอร์มาร์เก็ตแล้วจึงกลายมาเป็นโรงภาพยนตร์นิวยอร์ก โรงภาพยนตร์แห่งนี้เคยเป็นข่าวเมื่อเดือนกรกฎาคม พ.ศ. 2525 เกิดคดีข่มขืน ฆาตกรรม นักศึกษาสาวคนหนึ่งที่โรงภาพยนตร์นี้ รวมถึงยังมีพหลโยธินรามา มงคลรามา และประดิพัทธ์เธียเตอร์ ปัจจุบันโรงภาพยนตร์นิวยอร์กกลายเป็นโรงพยาบาลวิมุต โรงภาพยนตร์เฉลิมสินกลายเป็นคอนโดมิเนียมแชปเตอร์พฤกษา โรงภาพยนตร์ประดิพัทธ์เธียเตอร์ขายให้แก่พฤกษา โรงภาพยนตร์มงคลรามาขายให้แก่อนันดา ยังคงเหลือแต่โรงภาพยนตร์พหลเธียเตอร์ (พหลโยธินราม่าเดิม) เป็นสถานที่รู้กันของกลุ่มชายรักชายที่จะมาทำกิจกรรมทางเพศ
ฝั่งตรงข้ามธนาคารออมสิน สำนักงานใหญ่ เดิมเป็นที่โล่ง มีโรงแรมแคปปิตอล ในย่านดังกล่าวยังเคยมีโรงเรียนดารณี สอนระดับอนุบาลถึงประถมปลาย ทางเข้าอยู่ในซอยพหลโยธิน 13
ปัจจุบัน
ปัจจุบัน บริเวณสะพานควายเป็นย่านที่คึกคัก เต็มไปด้วยตลาดและร้านค้า มีคอนโดมิเนียมมากมาย เป็นที่ตั้งของธนาคารออมสิน สำนักงานใหญ่ โรงพยาบาลเปาโล เมโมเรียล และสถานีรถไฟฟ้าบีทีเอส สะพานควาย
วอลเลย์บอลชายชิงแชมป์แอฟริกา 1987
วอลเลย์บอลชายชิงแชมป์แอฟริกา 1987 (1987 Men's African Volleyball Championship) จัดขึ้นในเมืองตูนิส, ประเทศตูนิเซีย มี 8 ทีมที่เข้าร่วมการแข่งขันในครั้งนี้
แชด แกสปาร์ด
แชด แกสปาร์ด (Shad Gaspard; 13 มกราคม ค.ศ. 1981 – 17 พฤษภาคม ค.ศ. 2020) เป็นนักมวยปล้ำอาชีพและนักแสดงชาวอเมริกัน เขาเป็นที่รู้จักกันเป็นอย่างดีในช่วงเวลาของเขากับ WWE ซึ่งเขาได้แสดงภายใต้ชื่อจริงของเขาหรือในชื่อเดียวว่า แชด (Shad)
แกสปาร์ดเซ็นสัญญากับ World Wrestling Entertainment (ปัจจุบันคือ WWE) ในปี 2003 ซึ่งเขาได้รับมอบหมายให้ทำงานในพื้นที่การพัฒนา Ohio Valley Wrestling (OVW) และเป็นแชมป์แท็กทีม OVW Southern 2 สมัยกับ JTG โดยเป็นส่วนหนึ่งของ Cryme Tyme ในปี 2006 Cryme Tyme ได้รับการเลื่อนตำแหน่งให้อยู่ในค่ายหลักของ WWE ก่อนที่ Gaspard และ JTG จะออกจากบริษัทในปีต่อไป Cryme Tyme กลับมาที่ WWE ในปี 2008 แต่ Gaspard ได้รับการปล่อยตัวอีกครั้งในปี 2010
หลังจากออกจาก WWE แกสปาร์ดได้เริ่มอาชีพการแสดงซึ่งรวมถึงภาพยนตร์และบทบาททางโทรทัศน์หลายเรื่อง เช่น Think Like a Man Too, Get Hard, The Game และ From Dusk till Dawn: The Series เขายังเป็นผู้ร่วมสร้างนิยายภาพเรื่อง Assassin & Son ปี 2011 และทำหน้าที่จับภาพเคลื่อนไหวสำหรับวิดีโอเกม โดยเฉพาะอย่างยิ่งสำหรับตัวเอก Kratos ในเกม God of War ปี 2018
ในปี 2022 WWE ได้เสนอชื่อแกสปาร์ดเข้าสู่หอเกียรติยศ WWE Hall of Fame ในสาขา Warrior Award
การเสียชีวิต
อย่างไรก็ตาม ระหว่างที่ 2 พ่อลูกกับประชาชนคนอื่นๆ เล่นน้ำอยู่นั้น กลับเกิดปรากฏการณ์ คลื่นทะเลดูด หรือ ‘rip current’ ขึ้น ซัดพวกเขาออกห่างจากฝั่ง ซึ่งเจ้าหน้าที่รักษาความปลอดภัยชายหาดพยายามช่วยเหลือทุกคนกลับมาได้สำเร็จ แต่แกสปาร์ดขอให้เจ้าหน้าที่ช่วยลูกชายของเขาก่อน เมื่อเจ้าหน้าที่จะกลับมาช่วยเขาอีกครั้ง แกสปาร์ดก็ถูกคลื่นซัดหายไปแล้ว
“ตอนเจ้าหน้าที่ชายหาดเห็นเขาครั้งสุดท้าย คลื่นลูกหนึ่งโถมเข้าใส่นายแชด และเขาก็ถูกซัดออกสู่ทะเล” ตำรวจท้องถิ่นระบุในแถลงการณ์ ขณะที่นายเคน แฮสเคตต์ หัวหน้าหน่วยเจ้าหน้าที่ชายหาดบอกกับสื่อว่า เจ้าหน้าที่นายหนึ่งออกไปช่วยพ่อลูกแกสปาร์ด “เขาพยายามจะช่วยทั้ง 2 คน แต่ด้วยความเป็นพ่อ คำพูดสุดท้ายของนายแกสปาร์ดคือ ช่วยลูกชายผมก่อน”
ในช่วงเช้าวันที่ 20 พฤษภาคม ค.ศ. 2020 ชาวบ้านคนหนึ่งสังเกตเห็นศพนิรนามถูกคลื่นซัดมาบนหาดเวนิส เมืองเวนิส รัฐแคลิฟอร์เนีย ก่อนจะได้รับคำยืนยันจากทายาทว่า นี่คือศพของแกสปาร์ดที่หายตัวไป
หลังจากการเสียชีวิตของแกสปาร์ดได้รับการยืนยัน อดีตเพื่อนร่วมอาชีพนักมวยปล้ำต่างออกมาร่วมแสดงความเสียใจ รวมถึง ‘เดอะ ร็อก’ ดเวย์น จอห์นสัน อดีตนักมวยปล้ำ ซึ่งปัจจุบันเป็นนักแสดงชื่อดัง ทวีตข้อความบนทวิตเตอร์ว่า “ผมขอแสดงความเสียใจต่อภรรยา, ลูกชาย และครอบครัวของแกสปาร์ด ในช่วงเวลาที่ไม่มีใครคิดว่าจะเกิดขึ้นเช่นนี้ นี่เป็นเวลาที่ยากลำบาก ยากลำบากมากจริงๆ เขาเป็นคนดี”
จีเอ็มเอ็ม มิวสิค
บริษัท จีเอ็มเอ็ม มิวสิค จำกัด (GMM Music Company Limited) เป็นบริษัทจำกัดที่ประกอบธุรกิจที่เกี่ยวข้องกับอุตสาหกรรมดนตรีอย่างครบวงจร ตั้งแต่การคัดเลือกศิลปิน การผลิตเพลง การทําการตลาดเพลง การบริหารและจัดเก็บค่าลิขสิทธิ์เพลง การจําหน่ายเพลงทั้งรูปแบบดิจิทัลและทางกายภาพ รวมถึงการเป็นจัดคอนเสิร์ต เทศกาลดนตรี และบริหารจัดการศิลปิน มีสถานะเป็นบริษัทย่อย และเป็นบริษัทเรือธงสำหรับการประกอบธุรกิจเพลง ที่รับโอนมาจากบริษัท จีเอ็มเอ็ม แกรมมี่ จำกัด (มหาชน) ก่อตั้งเมื่อวันที่ 7 เมษายน พ.ศ. 2566 โดยมีภาวิต จิตรกร เป็นประธานเจ้าหน้าที่บริหาร
การปรับโครงสร้างธุรกิจเพลง
เมื่อวันที่ 27 กุมภาพันธ์ พ.ศ. 2566 ที่ประชุมคณะกรรมการบริษัทของจีเอ็มเอ็ม แกรมมี่ ได้อนุมัติการปรับโครงสร้างธุรกิจเพลงครั้งใหญ่ของบริษัท โดยดำเนินการแยกธุรกิจ (Spin-off) ประกอบด้วยการโอนถ่ายทรัพย์สินที่เกี่ยวข้อง รวมถึงบุคลากร สิทธิ หน้าที่ ความรับผิดต่าง ๆ และสัญญาที่เกี่ยวข้องกับการประกอบธุรกิจทั้งหมดที่เกี่ยวเนื่องในอุตสาหกรรมเพลง ออกมาจัดตั้งเป็นบริษัทย่อยใหม่ เพื่อสร้างธุรกิจที่ยั่งยืน และเพิ่มประสิทธิภาพในการดําเนินธุรกิจ โดยจีเอ็มเอ็ม แกรมมี่ จะถือหุ้นในบริษัทย่อยใหม่จำนวน 100%
ต่อมาเมื่อวันที่ 3 กรกฎาคม จีเอ็มเอ็ม แกรมมี่ ได้แจ้งว่าได้ดำเนินการการปรับโครงสร้างธุรกิจเพลงขั้นแรก โดยจัดตั้งบริษัทย่อยในชื่อ บริษัท จีเอ็มเอ็ม มิวสิค จำกัด (GMM Music Co., Ltd.) โดยได้จดทะเบียนจัดตั้งบริษัทกับกรมพัฒนาธุรกิจการค้า กระทรวงพาณิชย์ เมื่อวันที่ 7 เมษายน ด้วยทุนจดทะเบียน 4,000,000 บาท ซึ่งจีเอ็มเอ็ม แกรมมี่ ถือหุ้นในสัดส่วน 100% โดยมีไพบูลย์ ดำรงชัยธรรม เป็นประธานกรรมการ, ภาวิต จิตรกร เป็นประธานเจ้าหน้าที่บริหาร และฟ้าใหม่ ดำรงชัยธรรม เป็นรองประธานเจ้าหน้าที่บริหาร
จดทะเบียนในตลาดหลักทรัพย์แห่งประเทศไทย
และเมื่อวันที่ 27 กรกฎาคม ที่ประชุมคณะกรรมการบริษัทของจีเอ็มเอ็ม แกรมมี่ ได้มีมติกำหนดให้จีเอ็มเอ็ม มิวสิค เป็นบริษัทเรือธง (Flagship Company) ของจีเอ็มเอ็ม แกรมมี่ สำหรับการประกอบธุรกิจเพลงแบบครบวงจร และอนุมัติแผนการนำจีเอ็มเอ็ม มิวสิค เข้าสู่กระบวนการระดมทุนสาธารณะผ่านการเสนอขายหุ้นใหม่แก่ประชาชนทั่วไปเป็นครั้งแรกในสัดส่วนไม่เกิน 30% และเข้าจดทะเบียนในตลาดหลักทรัพย์แห่งประเทศไทย เพื่อให้จีเอ็มเอ็ม มิวสิค สามารถขยายธุรกิจและส่งเสริมอุตสาหกรรมดนตรีให้เป็นเศรษฐกิจดนตรีใหม่ (New Music Economy) โดยมีเงื่อนไขในการเข้าจดทะเบียนรวม 7 ข้อ และภายหลังการเสนอขายหุ้นแล้ว จีเอ็มเอ็ม มิวสิค ยังคงเป็นบริษัทย่อยของจีเอ็มเอ็ม แกรมมี่ ตามเดิม
ธุรกิจในเครือ
ปัจจุบัน จีเอ็มเอ็ม มิวสิค มีรายได้จาก 5 แหล่งธุรกิจหลัก ดังนี้
วัดถ้ำเขาวง (จังหวัดอุทัยธานี)
วัดถ้ำเขาวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมในตำบลบ้านไร่ อำเภอบ้านไร่ จังหวัดอุทัยธานี
ประวัติ
วัดถ้ำเขาวงตั้งวัดเมื่อวันที่ 19 ธันวาคม พ.ศ. 2548 แต่เดิมชื่อ ธรรมสถานถ้ำเขาวง เริ่มต้นจากหลวงพ่อสนอง กตปุญโญ เจ้าอาวาสวัดสังฆทาน จังหวัดนนทบุรี ได้พาคณะพระภิกษุซึ่งเป็นศิษย์ยานุศิษย์เดินธุดงค์ผ่านมาพบเห็นสถานที่นี้ อันมีภูมิประเทศล้อมรอบด้วยภูเขา ด้านบนมีถ้ำหลายแห่ง ในหน้าฝนจะมีน้ำตกไหลให้ความร่มเย็นชุ่มชื่น จึงพักอยู่ 2–3 วัน แล้วก็ออกเดินทางต่อไป ต่อมาภายหลังหลวงพ่อบุญส่ง ปิยธมโมซึ่งเป็นลูกศิษย์หลวงพ่อสนอง กตปุญโญ ได้พาหมู่คณะพระภิกษุเดินทางผ่านมาทางนี้อีกหลายหน จนเมื่อ พ.ศ. 2528 หลวงพ่อบุญส่ง ปิยธมโมจึงได้ขออนุญาตติหลวงพ่อสนอง กตปุญโญ เพื่อพัฒนาเป็นสถานปฏิบัติธรรม ในระยะแรกกกุฏกิเป็นเพียงถ้ำ มีกระต๊อบมุงหญ้าคา ที่ชาวบ้านมาช่วยสร้างถวาย 2–3 หลัง จนเมื่อประมาณ พ.ศ. 2530 ลวงพ่อท่านคิดว่าการจำพรรษาอยู่ด้านบนเป็นการลำบากมาก จึงคิดย้ายสำนักมาอยู่ข้างล่าง ประจวบกับมีนายทง เลขยัน หรือโยมถุง มีจิตศรัทธาถวายที่ดินให้จำนวนหนึ่ง จากนั้นจึงได้สร้างกุฏิศาลาที่พัก
ประมาณ พ.ศ. 2536–2537 ท่านเริ่มทำการปลูกสร้างศาลาทรงไทยเอนกประสงค์ขึ้นเพื่อเชิดชูสถาปัตยกรรมไทย จึงชักชวนญาติโยมหาทุนทรัพย์มาทำการก่อสร้าง แต่เมื่อเศรษฐกิจไม่ดี การพัฒนาจึงล่าช้าลงกับทั้งวัสดุสิ่งของมีราคาเพิ่มขึ้น ท่านจึงคิดที่จะนำวัตถุดิบจากธรรมชาติที่มีอยู่นำมาประยุกต์ใช้ให้เกิดประโยชน์ เช่นตอไม้รากไม้ ไม้แกนร่อนที่ถูกไฟไหม้ นำมาสร้างเป็นเสนาสนะต่าง ๆ
อาคารเสนาสนะ
เสนาสนะของวัดเป็นอาคาร 4 ชั้น มีลักษณะสถาปัตยกรรมไทย ใต้ถุนเป็นลานเอนกประสงค์รวมทั้งร้านขายของ ชั้นที่ 2 เป็นวิหาร ชั้นที่ 3 เป็นกุฏิ อุโบสถอยู่ชั้น 4 สร้างด้วยไม้สัก และไม้มะค่า รวมทั้งไม้เก่าจากเรือนไทยแถวอยุธยา อ่างทอง หลังคานำมาจากลำพูน ช่างที่เข้าตัวเรือน รวมทั้งทำส่วนตัวเหงา ป้านลม และจั่ว มาจากอยุธยา ด้านหลังอาคารทรงไทยเป็นเขาหินปูน ด้านหน้ามีบ่อน้ำ มีสวนนที่ตกแต่งด้วยหิน ไม้ดัด และไม้ประดับ ระหว่างทางเดินที่จะขึ้นไปชมถ้ำ ถ้ำมีอยู่ 7–8 ถ้ำ บางถ้ำเป็นที่นั่งวิปัสสนาสำหรับพระภิกษุ บางถ้ำเป็นถ้ำค้างคาว บางถ้ำมีหินงอกหินย้อย บนเขามีที่ราบกว้างมีต้นไม้หลายชนิด เช่น ไม้ยาง ไม้มะค่า ไม้เสลา เป็นต้น มีสัตว์ป่าอาศัยอยู่บ้าง
ฟุตบอลอาเซียนชิงแชมป์เยาวชนอายุไม่เกิน 19 ปี 2016
การแข่งขัน ฟุตบอลอาเซียนชิงแชมป์เยาวชนอายุไม่เกิน 19 ปี 2016 เป็นการแข่งขันครั้งที่ 13 ของทัวร์นาเมนต์ ซึ่งจัดขึ้นโดย สหพันธ์ฟุตบอลอาเซียน การแข่งขันครั้งนี้จัดการแข่งขันที่ ประเทศเวียดนาม ซึ่งเป็นครั้งที่หกหลังจาก 2007, 2009, 2010, 2012 และ 2014. ระหว่างวันที่ 11 กันยายน ถึง 24 กันยายน พ.ศ. 2559. สิบเอ็ดจากสิบสองชาติสมาชิกของ สหพันธ์ฟุตบอลอาเซียน จะได้มีส่วนร่วมในทัวร์นาเมนต์ที่ประกอบไปด้วยสองกลุ่มที่มีห้าและหกทีม.
วอลเลย์บอลยุวชนหญิงชิงแชมป์โลก 2003
ประเทศที่เข้าร่วมแข่งขัน
16 ทีมจะได้รับการแบ่งออกเป็น 4 สาย ๆ ละ 4 ทีมโดยแต่ละสายจะทำการแข่งขันแบบพบกันหมด
รอบคัดเลือก
All times are Polish Standard Time (UTC+07:00).
ตารางชิงแชมป์
{{Vb res 2|13 Aug|{{vb-rt|}}|0–0|{{vb|}}|25–16|22–25|25–18|20–25|15–13|107–97| {{Vb res 2|13 Aug|{{vb-rt|VEN}}|0–0|{{vb|USA}}|12–25|21–25|18–25|||51–75| {{Vb res 2|13 Aug|{{vb-rt|POL}}|0–0|{{vb|TPE}}|25–19|25–22|22–25|25-17||97–83| {{Vb res 2|13 Aug|{{vb-rt|CZE}}|0–0|{{vb|ITA}}|23–25|25–19|19–25|25–21|6-15|100–104|
ทวี สุรฤทธิกุล
ผู้ช่วยศาสตราจารย์ ทวี สุรฤทธิกุล อาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช อดีตสมาชิกสภานิติบัญญัติแห่งชาติ และอดีตเลขานุการของหม่อมราชวงศ์คึกฤทธิ์ ปราโมช อดีตนายกรัฐมนตรี
ประวัติ
ทวี สุรฤทธิกุล เกิดเมื่อวันที่ 2 ตุลาคม พ.ศ. 2502 สำเร็จการศึกษาระดับปริญญาตรี สาขารัฐประศาสนศาสตร์ จากคณะรัฐศาสตร์ จุฬาลงกรณ์มหาวิทยาลัย และระดับปริญญาโท สาขาวิชาการปกครอง จากคณะรัฐศาสตร์ จุฬาลงกรณ์มหาวิทยาลัย
การทำงาน
ทวี สุรฤทธิกุล เคยเป็นเลขานุการส่วนตัวของหม่อมราชวงศ์คึกฤทธิ์ ปราโมช อดีตนายกรัฐมนตรี และเป็นอาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช ได้รับแต่งตั้งให้ดำรงตำแหน่งทางวิชาการเป็น "ผู้ช่วยศาสตราจารย์" เคยเป็นประธานกรรมการประจำสาขาวิชา(คณบดี)รัฐศาสตร์ 2 รอบ (2547-2551 และ 2557-2558)เคยเป็นรักษาการรองอธิการบดี มสธ. 2559 - 2561 เป็นกรรมการหลักสูตรผู้นำการเมืองยุคใหม่ในระบอบประชาธิปไตย 2547 ถึง ปัจจุบัน เป็นกรรมการมูลนิธิคึกฤทธิ์ 80 ในพระราชูปถัมภ์ฯ 2552 ถึง ปัจจุบัน
ในปี พ.ศ. 2549 เขาได้รับแต่งตั้งให้เป็นสมาชิกสภานิติบัญญัติแห่งชาติ ในภาคส่วนของนักวิชาการ ต่อมาในปี พ.ศ. 2556 ผศ.ทวี ได้เข้าร่วมกิจกรรมทางการเมืองกับกลุ่ม กปปส. และขึ้นเวทีราชดำเนิน ซึ่งนำโดยนายสุเทพ เทือกสุบรรณ รวมทั้งได้แสดงความไม่เห็นด้วยกับการออกพระราชบัญญัตินิรโทษกรรม ของสมาชิกพรรคเพื่อไทย
วอลเลย์บอลชายชิงแชมป์แอฟริกา 1989
วอลเลย์บอลชายชิงแชมป์แอฟริกา 1989 (1989 Men's African Volleyball Championship) จัดขึ้นในเมืองอาบีจาน, ประเทศอียิปต์ มี 4 ทีมที่เข้าร่วมการแข่งขันในครั้งนี้
แฮหัวหุย
แฮหัวหุย (รุ่งเรืองประมาณคริสต์ศตวรรษที่ 3) มีชื่อรองว่า จี้กวน เป็นขุนศึกแห่ง วุยก๊ก ในช่วง ยุคสามก๊ก
จูน มากาเซต
จูน เมนโดซา มากาเซต (June Mendoza Macasaet; เกิด 8 มิถุนายน ค.ศ. 1983 —) เป็นนายแบบชาวฟิลิปปินส์ และเป็นเจ้าของตำแหน่งแมนฮันต์อินเตอร์เนชันแนล 2012 ที่จัดขึ้นในกรุงเทพมหานคร ประเทศไทย   เขาเป็นผู้เข้าประกวดชาวฟิลิปปินส์คนแรกที่ได้รับรางวัลชนะเลิศ
แมนฮันต์อินเตอร์เนชันแนลฟิลิปปินส์ 2012
มากาเซต ได้รับตำแหน่งแมนฮันต์อินเตอร์เนชันแนลฟิลิปปินส์ 2012 ที่จัดขึ้นในมากาตี, ประเทศฟิลิปปินส์
แมนฮันต์อินเตอร์เนชันแนล 2012
มากาเซต เป็นผู้ที่ได้รับตำแหน่งแมนฮันต์อินเตอร์เนชันแนล 2012 ที่ กรุงเทพมหานคร ประเทศไทย จึงทำให้เขาเป็นชาวฟิลิปปินส์คนแรกที่ได้รับรางวัลชนะเลิศ เขาสามารถเอาชนะผู้เข้าประกวดจาก 52 ประเทศทั่วโลก มากาเซต ยังได้รับรางวัลพิเศษอีกด้วย คือ "นิวเออร์บันเมลแอมบาสซเดอร์"
ประเทศซิมบับเวในโอลิมปิก
ประเทศซิมบับเว เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1928 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศซิมบับเว คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ ZIM
นับตั้งแต่ประเทศซิมบับเวส่งนักกีฬาเข้าร่วมการแข่งขันโอลิมปิกครั้งแรก นักกีฬาซิมบับเวได้รับเหรียญรางวัลรวมทั้งหมด 8 เหรียญ โดยแบ่งเป็น 3 เหรียญทอง 4 เหรียญเงิน และ 1 เหรียญทองแดง
สมเด็จพระรามาธิบดี (นักองค์ทอง)
สมเด็จพระรามาธิบดี (นักองค์ทอง) เป็นพระมหากษัตริย์กัมพูชารัชกาลที่ 101 ((r. undefined – undefined) 1748-49, 1756-57)
พระองค์ประสูติเมื่อราว พ.ศ. 2234 พระองค์เป็นพระอนุชาของสมเด็จพระศรีธรรมราชาธิราช ซึ่งได้เสด็จหนีมายังกรุงศรีอยุธยาพร้อมพระเชษฐาใน พ.ศ. 2256 โดยพระแก้วฟ้าที่เวียดนามสนับสนุนได้ขึ้นครองราชย์ต่อมา ทางกรุงศรีอยุธยาพยายามไกล่เกลี่ยให้เวนราชสมบัติคืนให้พระศรีธรรมราชาธิราชแต่ไม่สำเร็จ จนพระแก้วฟ้าสวรรคต นักพระสัตถา (หรือพระสัตถาที่ 2) โอรสพระแก้วฟ้าขึ้นครองราชย์แทน จน พ.ศ. 2280 เกิดการรบพุ่งในกรุงอุดงฤๅไชยระหว่างนักพระสัตถากับสมเด็จพระอุไทยราชา (นักองค์โสร์) สมเด็จพระศรีธรรมราชาธิราชกับนักองค์ทอง ได้นำกองทัพที่ได้รับการสนับสนุนจากกรุงศรีอยุธยาเข้ามาปราบจลาจล เมื่อปราบจลาจลสำเร็จ สมเด็จพระศรีธรรมราชาธิราชได้ขึ้นครองราชย์อีกครั้ง นักองค์ทองได้เป็นพระมหาอุปโยราช ต่อมาเมื่อสมเด็จพระศรีธรรมราชาธิราชสิ้นพระชนม์ใน พ.ศ. 2290 นักองค์ทองจึงได้ครองราชสมบัติ ทรงพระนามว่าสมเด็จพระรามาธิบดี
ต่อมา ใน พ.ศ. 2291 เกิดสงครามกับเวียดนามอีก นักองค์ทองสู้ไม่ได้ นำครอบครัวอพยพเข้ามายังกรุงศรีอยุธยา เวียดนามได้สถาปนานักพระสัตถากลับมาเป็นกษัตริย์อีกครั้งหนึ่ง ครั้งนั้นออกญากลาโหม และออกญาสวรรคโลก (อูฐ) ได้รวบรวมกำลังตีทัพเวียดนามแตกไป นักพระสัตถาหนีกลับไปเวียดนามและสิ้นพระชนม์ที่นั่น หลังจากชนะศึกแล้ว ออกญาทั้งสองมีใบบอกเข้าไปยังกรุงศรีอยุธยา ทางกรุงศรีอยุธยาได้แต่งตั้งพระศรีไชยเชษฐ์ พระโอรสของสมเด็จพระศรีธรรมราชาธิราชขึ้นเป็นกษัตริย์แทน จนกระทั่งสมเด็จพระศรีไชยเชษฐ์สิ้นพระชนม์ ใน พ.ศ. 2298 นักองค์ทองจึงขึ้นครองราชสมบัติอีกครั้ง
ประเทศแคนาดาในโอลิมปิกเยาวชนฤดูร้อน 2014
ประเทศแคนาดา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติแคนาดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 75 คน ใน 19 ชนิดกีฬา ผลการแข่งขันครั้งนี้ประเทศแคนาดาได้รับเหรียญรางวัลแบ่งเป็น 0 เหรียญทอง 4 เหรียญเงิน และ 3 เหรียญทองแดง รวมทั้งหมด 7 เหรียญ
กรีฑา
ผลการแข่งขันดังนี้ :
นอร์ทอเมริกันเอวิเอชัน
นอร์ทอเมริกันเอวิเอชัน เป็นอดีตบริษัทผลิตอากาศยานรายใหญ่ของสหรัฐอเมริกา ต่อมาถูกควบรวมเป็นส่วนหนึ่งของร็อกเวลล์อินเตอร์เนชันนัล ซึ่งปัจจุบันคือส่วนหนึ่งของโบอิง
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสิงห์บุรี
นอร์ทอเมริกันเอวิเอชัน
ผลงานอากาศยานและจรวดชื่อดังในอดีตและใช้งานในปัจจุบัน เช่น เครื่องบินฝึก ที-6 เท็กซัน, เครื่องบินขับไล่ พี-51 มัสแตง, เครื่องบินทิ้งระเบิด บี-25 มิตเชล, เครื่องบินขับไล่ เอฟ-86 เซเบอร์, อากาศยานต้นแบบเอ็กซ์-16, เอ็กซ์บี-70 วาลคีรี, โครงการอพอลโล, จรวดแซทเทิร์น 5, กระสวยอวกาศ, และเคร่องบินทิ้งระเบิดบี-1 แลนเซอร์
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
เจ้าหญิงเทเรซาแห่งซัคเซิน-อัลเทินบวร์ค
เจ้าหญิงเทเรซาแห่งซัคเซิน-อัลเทินบวร์ค (Princess Therese of Saxe-Altenburg) ประสูติเมื่อวันที่ 21 ธันวาคม ค.ศ. 1836 ณ ประเทศเยอรมนี เป็นพระธิดาพระองค์ใหญ่ในเจ้าชายเอดูอาร์ทแห่งซัคเซิน-อัลเทินบวร์ค กับเจ้าหญิงอมาเลียแห่งโฮเอินท์ซ็อลเลิร์น-ซีคมาริงเงิน โดยภายหลังที่พระบิดาสิ้นพระชนม์นั้น พระองค์ได้ไปประทับในบาวาเรีย ซึ่งพระองค์ทรงประทับกับมารีแห่งซัคเซิน-อัลเทินบวร์ค สมเด็จพระราชินีแห่งฮันโนเฟอร์ ผู้เป็นพระญาติ
เสกสมรส
ในปี ค.ศ. 1864 เจ้าชายออกุส ดยุกแห่งดัลลันด์ ได้เสด็จไปประพาสที่เมืองดึสเซิลดอร์ฟ และได้ทรงพบกับพระองค์ หลังจากนั้น ทั้ง 2 ก็พัฒนาความสัมพันธ์กันเรื่อยมา และเพียง 1 สัปดาห์ ทั้ง 2 เสกสมรสกัน เมื่อวันที่ 16 เมษายน ในปีเดียวกัน ได้รับพระราชทานพระฐานันดรและพระอิสริยยศที่ เฮอร์รอยัลไฮนีส เจ้าหญิงเทเรซาแห่งสวีเดนและนอร์เวย์ ดัชเชสแห่งดัลลันด์ พระชายา (พระฐานันดรเดิม:เฮอร์เซอรีนไฮนีส) หลังจากเสกสมรสแล้ว ทรงไม่มีพระบุตรร่วมกัน และต่อมา สวีเดนและนอร์เวย์ ได้แยกตัวจากกัน ทำให้พระองค์มิได้ดำรงพระอิสริยยศ เจ้าหญิงแห่งนอร์เวย์อีกต่อไป
เตชัสวี ประกาศ
เตชัสวี ประกาศ วยังคังกร (तेजस्वी प्रकाश वयंगंकर) เป็นนักแสดงหญิงชาวอินเดีย ที่มีชื่อเสียงจากการรับบท รัตติกร ใน Swaragini และ อุรวี ใน Karn Sangini คู่กับ Aashim Gulati
เมลานี ซี
เมลานี เจย์น ชิซัล์ม (Melanie Jayne Chisholm; เกิด 12 มกราคม 1974) หรือรู้จักกันในชื่อ เมลานี ซี หรือ เมล ซี เป็น นักร้อง นักประพันธ์เพลง นักแสดง  นักธุรกิจ  มีชื่อจากการเป็นสมาชิกวง สไปซ์เกิลส์
หลังจากที่เธอเป็นศิลปินเดียวเธอมียอดขายอัลบั้ม ประมาณ 12 ล้านแผ่น ในการเป็นศิลปินเดี่ยวเธอได้มีการร่วมงานกับ ไบรอัน อดัมส์ ในซิงเกิล When You're Gone และหลังจากนั้นเธอได้เปิดตัว สูติโออัลบั้ม Northern Star  ในปี 1999 ซึ่งขายในประมาณ 4 ล้านแผ่น และก่อนได้เปิดตัวอีก 5 อัลบั้ม และได้รับการเสนอชื่อเข้าชิงรางวัล BRIT และ ECHO
ประวัติ
เมลานีเกิดในเมือง วิสตัน ลิเวอร์พูล และต่อได้ย้ายไปที่เมือง Widnes Cheshire ในตอนที่อายุยังน้อย หลังจากได้เข้าเรียนที่ โรงเรียนมัธยมแฟร์ฟิลด์ หลังจากที่จบการศึกษาระดับชั้นมัธยมศึกษา เธอได้เข้าศึกษาต่อที่ วิทยาลัยเบิร์ดดอรีนของศิลปะการแสดง  ใน เมืองซีอั่ม ทาง ตะวันตกเฉียงเหนืองของกรุงลอนดอน   ในขณะที่เธอกำลังศึกษาอยู่ ได้มีแมวมอง โดย คริส และ บ๊อบ เฮอร์เบิร์ กำลังหาผู้หญิงที่มึความสามารถ มารวมกลุ่มเป็นวงดนตรีที่ชื่อว่า สไปซ์เกิลส์ โดยเธอได้เป็นหนึ่งสมาชิก สไปซ์เกิลส์ และหลังจากนั้นก็มีชื่อเสียงไปทั่วโลก
แหล่งข้อมูลอื่น
1974
วอลเลย์บอลชายชิงแชมป์แอฟริกา 1991
วอลเลย์บอลชายชิงแชมป์แอฟริกา 1991 (1991 Men's African Volleyball Championship) จัดขึ้นในเมืองไคโร, ประเทศอียิปต์ มี 10 ทีมที่เข้าร่วมการแข่งขันในครั้งนี้
ตี่จู๋เอี๊ยะ
ถู่ที้กง, โถ่วตีกง (土地公 "เจ้าแห่งผืนดิน") หรือ ในภาษาจีนกลางเรียกว่า ถู่ตี้เฉิน (土地神 "เจ้าแห่งผืนดิน") บางครั้งเรียกสั้น ๆ ว่า ถู่ตี้ (土地 "ผืนดิน") หรือที่ชาวไทยเชื้อสายจีนเรียกกันว่า ตี่จู๋เอี๊ยะ (地主爷 "เทพเจ้าแห่งผืนดิน") เป็นเทพเจ้าที่ของชุมชน ที่อยู่อาศัย หรือสถานที่ ตามความเชื่อของศาสนาพื้นบ้านจีนรวมทั้งชาวไทยเชื้อสายจีนในประเทศไทยปัจจุบัน
ชื่ออื่น
ชื่ออื่น ๆ ของเทพถู่ที้กง เช่น
ชื่ออื่น ๆ ที่ยาวและแต่งเพื่อกย่อง เช่น
โดยทั่วไปนิยมเรียกว่า "ถู่ตี้กง เหย๋วเหย่ว" (yeye แปลว่า อากง) อันเป็นการสร้างความสัมพันธ์อันใกล้ชิดกับผู้คน
ตำนาน
เชื่อกันว่า เทพถู่ที้กงมีตัวตนจริงในประวัติศาสตร์จีนในสมัยราชวงศ์จิว ชื่อเดิมว่าเตียเม่งเต็ก เป็นข้ารับใช้ขุนนางผู้มั่งคั่งนายหนึ่ง ครั้งหนึ่งขุนนางท่านนั้นได้ถูกเรียกให้เข้ารับราชการที่วังหลวงอย่างกะทันหัน จึงได้รีบออกเดินทางไปพร้อมกับภรรยาของเขา และให้เตียเม่งเต็กนำธิดาของเขาตามไปในวังหลวงทีหลัง เตียเม่งเต็กได้ออกเดินทางโดยแบกธิดาของขุนนางไว้บนหลัง และในมือทั้งสองได้ถือข้าวของสัมพาระต่าง ๆ ระหว่างการเดินทางนั้นได้เกิดพายุหิมะถล่มขึ้น เตียเม่งเต็กจึงจำถอดเสื้อคลุมของเขาสวมให้กับธิดาของขุนนางที่แบกไว้บนหลังจนกระทั่งตนเองเสียชีวิตจากความหนาวเหน็บ หลังเตียเม่งเต็กได้เสียชีวิตลงด้วยความเสียสละและจงรักภักดีต่อเจ้านาย บนท้องฟ้าได้ปรากฏดวงดาวขึ้นมาเป็นอักษรใจความว่า "ประตูสวรรค์ทางใต้ของเทพเจ้าผู้ยิ่งใหญ่ ฮกเต็ก" ภายหลังได้มีผู้มาพบกับนางและได้ช่วยเหลือ นำไปส่งถึงครอบครัวโดยปลอดภัย หลังนางเติบโตขึ้นได้มีจิตใจกตัญญูต่อเตียเม่งเต็กและได้สร้างศาลเจ้าขึ้นเพื่อยกขึ้นเป็นเทพเจ้า ชื่อศาลเจ้าว่า "ศาลเจ้าฮกเต็ก" ศาลเจ้าดังกล่าวได้รับการนับถือมากจากฮ่องเต้พระองค์หนึ่งซึ่งได้ตั้งชื่อใหม่ให้กับเทพฮกเต็กว่า "ถู่ที้กง" อันแปลว่าเทพเจ้าแห่งผืนดินทั้งหลาย ชาวจีนจึงยึดถือว่าท่านเป็นเทพเจ้าที่มานับแต่นั้น
ในประเทศไทย
ชาวจีนโพ้นทะเลในประเทศไทยได้นำความเชื่อและการเคารพเทพถู่ที้กงมาด้วยในฐานะเจ้าที่ ซึ่งเป็นความเชื่อที่เดิมมีอยู่แล้วในความเชื่อพื้นถิ่นของไทย โดยเทพถู่ที้กงได้ถูกเปลี่ยนชื่อมาเป็น ตี่จู๋เอี๊ยะ (地主爷) ซึ่งเป็นชื่อที่มีความหมายเดิมกับถู่ตี้กง โดยยังคงควาเชื่อ รูปลักษณ์ ไว้เหมือนเดิมทั้งหมด
สายตากันสโค-ครัสโนเปรสเนนสกายา
สายตากันสโค-ครัสโนเปรสเนนสกายา (Таганско-Краснопресненская линия, ) (สาย 7) เป็นเส้นทางของรถไฟใต้ดินมอสโก กรุงมอสโก ประเทศรัสเซีย เป็นเส้นทางที่มีผู้โดยสารมากที่สุด ก่อสร้างระหว่างปี ค.ศ. 1966-1975 และสร้างส่วนต่อขยายในปี ค.ศ. 2013 มีจำนวน 21 สถานี ผู้โดยสาร 1,370,200 คนต่อวัน
คณะรัฐมนตรีไทย คณะที่ 41
คณะรัฐมนตรี คณะที่ 41 ของไทย (12 พฤษภาคม พ.ศ. 2522 - 3 มีนาคม พ.ศ. 2523)
พลเอก เกรียงศักดิ์ ชมะนันทน์ เป็นนายกรัฐมนตรี ประกาศพระบรมราชโองการ เมื่อวันที่ 12 พฤษภาคม พ.ศ. 2522 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ
พลอากาศเอก หะริน หงสกุล ประธานรัฐสภา เป็นผู้ลงนามรับสนองพระบรมราชโองการ
รายชื่อคณะรัฐมนตรีคณะที่ 41 ของไทย
คณะรัฐมนตรีที่ได้รับการแต่งตั้งในวันที่ 24 พฤษภาคม พ.ศ. 2522 มีรายนามดังต่อไปนี้
การสิ้นสุดของคณะรัฐมนตรีคณะที่ 41 ของไทย
คณะรัฐมนตรีคณะนี้สิ้นสุดลง เพราะพลเอกเกรียงศักดิ์ ชมะนันทน์ นายกรัฐมนตรี ลาออกจากตำแหน่งในวันประชุมสภาผู้แทนราษฎร เมื่อวันที่ 29 กุมภาพันธ์ พ.ศ. 2523 โดยเหตุผลในการลาออกว่า "ได้เกิดการขัดแย้งระหว่างรัฐบาลกับรัฐสภาในปัญหาที่สำคัญหลายเรื่องและหลายครั้งจนยากที่จะบริหารงานของชาติให้ดำเนินการไปสู่เป้าหมายที่กำหนดไว้ได้"
ต่อมาในวันที่ 3 มีนาคม พ.ศ. 2523 ได้มีการแต่งตั้งนายกรัฐมนตรีคนใหม่ คณะรัฐมนตรีคณะนี้จึงพ้นจากตำแหน่งไปตามวาระ
โรงเรียนสุพรรณภูมิ
โรงเรียนสุพรรณภูมิ เดิมชื่อโรงเรียนวัดสุวรรณภูมิ ก่อตั้งขึ้นเมื่อวันที่ 15 สิงหาคม พ.ศ. 2465 ตั้งอยู่ที่ถนนหมื่นหาญ ตำบลอำเภอเมืองสุพรรณบุรี จังหวัดสุพรรณบุรี มีการเรียนการสอนระดับชั้นอนุบาลจนถึงชั้นประถมศึกษาปีที่ 6 ซึ่งใน ครั้งแรกได้ใช้ศาลาการเปรียญวัดไชนาวาสเป็นสถานที่เรียน  จัดการสอนระดับประถมศึกษา  และต่อมาได้ย้ายมาอยู่ที่ศาลาการเปรียญวัดสุวรรณภูมิ พ.ศ. ๒๔๘๕    วัดสุวรรณภูมิและเทศบาลเมืองสุพรรณบุรีได้ร่วมกันสร้างอาคารเรียนแบบมุขกลาง ใต้ถุนโปร่งขึ้นที่บริเวณหลังวัดริมถนนพระพันวษาและย้ายนักเรียนจากศาลาการเปรียญวัดไชนาวาส มาเรียนที่อาคารนี้ ในสังกัดของเทศบาลเมืองสุพรรณบุรี
๑  มกราคม  ๒๔๘๗   ย้ายมาสังกัดในแผนกศึกษาธิการอำเภอเมืองสุพรรณบุรี
พ.ศ. ๒๕๐๑   ได้รับเลือกเป็นโรงเรียนปรับปรุงอำเภอ ต่อมาได้รับเลือกเป็นโรงเรียนประชาสงเคราะห์ของจังหวัดฝ่ายประถมขึ้นอยู่กับโครงการพัฒนาการศึกษาในส่วนภูมิภาค เขตการศึกษา ๕
พ.ศ. ๒๕๐๘   โรงเรียนกรรณสูตศึกษาลัยย้ายไปสถานที่ใหม่  ได้มอบที่ดินและอาคารทั้งหมดให้แก่โรงเรียนวัดสุวรรณภูมิ เป็นอาคารไม้สองชั้นแบบตัวอี  กว้าง  ๙  เมตร  ยาว  ๔๖  เมตร ขนาด ๑๘  ห้องเรียน อาคารนี้สร้างเมื่อ  พ.ศ. ๒๔๘๓  ในราคา  ๖,๕๐๐ บาท ในปีนี้ทางโรงเรียนทำการย้ายนักเรียนทั้งหมดจากวัดสุวรรณภูมิมายังสถานที่แห่งนี้ ซึ่งเป็นสถานที่ในปัจจุบัน
วัดศรีนคราราม
วัดศรีนคราราม เป็นวัดสังกัดคณะสงฆ์มหานิกาย ที่ดินตั้งวัดมีเนื้อที่ 75 ไร่ สร้างเมื่อ พ.ศ. 2472 เดิมเป็นวัดร้าง เป็นวัดโบราณสร้างสมัยขอม มีซากของพระพุทธรูปเก่าชำรุด ชาวบ้านได้มาพบเข้าจึงได้พร้อมกันบูรณะขึ้น พร้อมสร้างวัดขึ้นใหม่และตั้งชื่อว่า วัดศรีนคราราม หรือเรียกอีกชื่อหนึ่งว่าวัดศรีเมือง เดิมอยู่บ้านดงเมือง ได้รับพระราชทานวิสุงคามสีมา เมื่อวันที่ 25 สิงหาคม 2502 เขตวิสุงคามสีมา กว้าง 40 เมตร ยาว 80 เมตร วัดศรีนคราราม ได้รับการคัดเลือกจากคณะกรรมการอำนวยการพัฒนาวัดให้เป็นวัดพัฒนาตัวอย่าง พ.ศ. 2507 จากกรมการศาสนา กระทรวงศึกษาธิการ และได้รับคัดเลือกจากคณะกรรมการอำนวยการให้เป็นวัด ลานวัด ลานใจ ลานกีฬา พ.ศ. 2541 จากกรมการศาสนา กระทรวงศึกษาธิการ มีเจ้าอาวาสที่ทราบนาม
สายคาลีนินสกายา
สายคาลีนินสกายา (Кали́нинская ли́ния, ) (สาย 8) เป็นเส้นทางของรถไฟใต้ดินมอสโก กรุงมอสโก ประเทศรัสเซีย เป็นเพียงเส้นทางเดียวในระบบที่ถูกแบ่งเป็นสองส่วน มิได้เชื่อมต่อกัน แต่ในอนาคตมีโครงการที่จะเชื่อม 2 ส่วนเข้าด้วยกัน
เซือง วัน มิญ
พลเอก เซือง วัน มิญ หรือ เยือง วัน มิญ (Dương Văn Minh) เป็นนายพลอาวุโสของกองทัพสาธารณรัฐเวียดนามและเป็นนักการเมืองในสมัยของรัฐบาลโง ดิ่ญ เสี่ยม ในปี 2506 เขาเป็นหัวหน้าผู้กระทำการรัฐประหารรัฐบาลโง ดิ่ญ เสี่ยม และเขาเป็นประธานาธิบดีของเวียดนามใต้ 4 สมัย
วอลเลย์บอลชายชิงแชมป์แอฟริกา 1993
วอลเลย์บอลชายชิงแชมป์แอฟริกา 1993 (1993 Men's African Volleyball Championship) จัดขึ้นในเมืองแอลเจียร์, ประเทศแอลจีเรีย มี 10 ทีมที่เข้าร่วมการแข่งขันในครั้งนี้
ฟิวเจอร์การ์ด บัดดี้ไฟท์
ฟิวเจอร์การ์ด บัดดี้ไฟท์ (フューチャーカード バディファイト - Fyūchā Kādo Badifaito ทับศัพท์จาก Future Card Buddyfight) เป็นเทรดดิงการ์ดเกมที่ผลิตโดยบุชิโรด และได้มีการจัดทำเป็นการ์ตูนอนิเมะเรื่องยาวของญี่ปุ่นและการ์ดนั้นผลิตก่อนการ์ตูน
อนิเมะ
ฟิวเจอร์การ์ด บัดดี้ไฟท์ ได้ถูกทำเป็นอนิเมะทางโทรทัศน์เมื่อวันที่ 4 มกราคม ค.ศ. 2014 ออกอากาศทางสถานีโทรทัศน์ทีวีโตเกียว มีซีรีส์ที่ต่อเนื่องกันได้แก่
แบบของการ์ด
โล่แห่งมังกรฟ้า และภาค DDD ก็เป็นการ์ด impact call เช่น เจมโคลนเปลี่ยนเป็นมอนสเตอร์ไม้ตายได้
การ์ดเกม ฟิวเจอร์การ์ด บัดดี้ไฟท์ ประเทศไทย
ปัจจุบันการ์ดเกมฟิวเจอร์การ์ด บัดดี้ไฟท์ในประเทศไทย ได้มีลิขสิทธิ์แปลเป็นภาษาไทยอย่างเป็นทางการแล้ว ผลิตจากประเทศญี่ปุ่นโดยบุชิโรด นำเข้าและจัดจำหน่ายโดยบริษัท คิดซ์ แอนด์ คิทซ์ จำกัด
ไซตามะ (เมือง)
ไซตามะ เป็นเมืองหลวงของจังหวัดไซตามะ ประเทศญี่ปุ่น ตั้งอยู่ทางตะวันออกเฉียงใต้ของจังหวัด เป็นนครที่มีประชากรมากที่สุดในจังหวัด ประกอบด้วยอดีตนครหลายแห่งควบรวมกัน ได้แก่ อูราวะ โอมิยะ โยโนะ และอิวัตสึกิ ปัจจุบันมีฐานะเป็นนครที่ตั้งขึ้นโดยข้อบัญญัติรัฐบาล ไซตามะตั้งอยู่ในเขตปริมณฑลของมหานครโตเกียว และอยู่ห่างจากใจกลางกรุงโตเกียวไปทางทิศเหนือ 15 ถึง 30 กิโลเมตร มีผู้อยู่อาศัยจำนวนมากที่เดินทางไปกลับเป็นประจำระหว่างนครไซตามะกับกรุงโตเกียว
นครไซตามะมีจำนวนประชากรประมาณ 1,324,854 คน ความหนาแน่นของประชากร 6,093 คนต่อตารางกิโลเมตร และมีขนาดพื้นที่ทั้งสิ้น 217.43 sqkm
นครไซตามะเป็นที่ตั้งของสนามกีฬาชื่อดังอย่าง สนามกีฬาไซตามะ 2002 ซึ่งใช้แข่งขันฟุตบอลโลกรอบสุดท้ายในปี 2002 รวมถึงไซตามะซูเปอร์อารีนา ซึ่งเป็นศูนย์กีฬาในร่มอเนกประสงค์
ศัพทมูลวิทยา
ชื่อ "ไซตามะ" มาจากชื่อหมู่บ้านซากิตามะ (埼玉郡) ซึ่งปัจจุบันตั้งอยู่ในเขตเทศบาลนครเกียวดะ ทางตอนเหนือของจังหวัดไซตามะ คำว่า "ซากิทามะ" มีประวัติศาสตร์อันเก่าแก่และถูกกล่าวถึงในมังโยชู (万葉集 (Man'yōshū)) ซึ่งเป็นกวีนิพนธ์ที่มีชื่อเสียงในคริสต์ศตวรรษที่ 8 เมื่อเวลาผ่านไปหลายปีการออกเสียงได้เพี้ยนจาก "ซากิตามะ" ไปเป็น "ไซตามะ"
จากการควบรวมเทศบาลนครอูราวะ โอมิยะ และโยโนะ เป็นเทศบาลเดียว ได้มีการตัดสินใจว่าจะตั้งชื่อขึ้นใหม่ที่เหมาะสมในฐานะเมืองหลวงของจังหวัด จึงได้นำชื่อจังหวัด "ไซตามะ" (埼玉県) มาใช้โดยเปลี่ยนการเขียนจากคันจิเป็นฮิรางานะ ได้เป็นนครไซตามะ (さいたま市) นับเป็นเมืองหลวงของจังหวัดแห่งเดียวในประเทศญี่ปุ่นที่มีชื่อเขียนด้วยอักษรฮิรางานะ
อย่างไรก็ตาม ในผลการลงคะแนนสาธารณะ ไซตามะที่เขียนด้วยฮิรางานะ (さいたま市) ที่จริงแล้วได้รับเลือกเป็นอันดับสอง ส่วนอันดับหนึ่งคือไซตามะที่เขียนด้วยคันจิ (埼玉市) แต่ท้ายที่สุดแล้วทางการก็ได้ตัดสินใจใช้ชื่อที่เขียนด้วยฮิรางานะ ส่วนอันดับสามคือ โอมิยะ (大宮市) อันดับสี่คือ ไซตามะ (彩玉市) ที่เปลี่ยนคันจิตัวแรกเป็น ซึ่งหมายถึง "สีสัน"
ภูมิศาสตร์
นครไซตามะตั้งอยู่ทางเหนือของใจกลางกรุงโตเกียวประมาณ 20 ถึง 30 กิโลเมตร ประมาณศูนย์กลางของที่ราบคันโต นครไซตามะตั้งอยู่ทางตะวันออกเฉียงใต้ของจังหวัดไซตามะ มีภูมิประเทศเป็นที่ราบลุ่มและที่ราบสูง ส่วนใหญ่อยู่เหนือระดับน้ำทะเลน้อยกว่า 20 เมตร และไม่มีเทือกเขาหรือเนินเขาภายในเขตเมือง ส่วนตะวันตกของเมืองตั้งอยู่บนที่ราบลุ่มที่เกิดจากแม่น้ำอารากาวะ และยังมีแม่น้ำสายเล็ก ๆ เช่น แม่น้ำโมโตะ-อารากาวะ แม่น้ำชิบะ และแม่น้ำอายาเซะ พื้นที่ส่วนที่เหลือส่วนใหญ่อยู่บนที่ราบสูงโอมิยะซึ่งวางตัวในแนวเหนือ-ใต้
ภูมิอากาศ
ไซตามะมีภูมิอากาศแบบอบอุ่นชื้น (เคิพเพิน Cfa) มีลักษณะเป็นฤดูร้อนที่อบอุ่น และฤดูหนาวที่เย็นสบาย มีหิมะตกน้อยไปจนถึงไปจนถึงไม่มีหิมะตก อุณหภูมิเฉลี่ยทั้งปีในไซตามะอยู่ที่ 15.2 C ปริมาณน้ำฝนรายปีเฉลี่ยอยู่ที่ 1371.3 mm โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 27.0 C และต่ำสุดในเดือนมกราคมที่ประมาณ 3.9 C
เขตการปกครอง
นครไซตามะแบ่งการปกครองออกเป็น 10 เขต (区 (ku)) มีสีประจำเขตอย่างเป็นทางการเมื่อเดือนเมษายน ค.ศ. 2005
ประวัติ
นครไซตามะจัดตั้งขึ้นเมื่อวันที่ 1 พฤษภาคม ค.ศ. 2001 โดยการควบรวมนครอูราวะ (浦和市 (Urawa-shi)), โอมิยะ (大宮市 (Ōmiya-shi)) และโยโนะ (与野市 (Yono-shi)) เข้าด้วยกัน และได้รับการกำหนดเป็นนครใหญ่ที่ตั้งขึ้นโดยข้อบัญญัติรัฐบาลเมื่อวันที่ 1 เมษายน ค.ศ. 2003 ต่อมาวันที่ 1 เมษายน ค.ศ. 2005 นครไซตามะได้ผนวกนครอิวัตสึกิ (岩槻市 (Iwatsuki-shi)) เข้ามาเป็นส่วนหนึ่ง ซึ่งกลายเป็นเขตอิวัตสึกิ
การเมืองการปกครอง
นครไซตามะมีการปกครองในรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และสภานครซึ่งเป็นระบบสภาเดี่ยวมีสมาชิก 64 คน นครไซตามะเป็นเขตเลือกตั้งที่ให้สมาชิกสภาจังหวัดไซตามะจำนวน 14 คน ในแง่ของการเมืองระดับชาติ นครไซตามะถูกแบ่งออกเป็น เขตเลือกตั้งไซตามะที่ 1, 5 และ 15 ในการเลือกตั้งสมาชิกสภาผู้แทนราษฎรแห่งรัฐสภาญี่ปุ่น
นายกเทศมนตรี
นายกเทศมนตรีคนแรกที่ได้รับการเลือกตั้งโดยตรง คือ โซอิจิ ไอกาวะ ซึ่งเป็นนักการเมืองอิสระที่ได้รับการสนับสนุนจากพรรคเสรีประชาธิปไตยและพรรคโคเม วันที่ 24 พฤษภาคม ค.ศ. 2009 ไอกาวะแพ้การเลือกตั้งให้กับฮายาโตะ ชิมิซุ ซึ่งได้รับการสนับสนุนจากพรรคฝ่ายค้าน พรรคประชาธิปไตยญี่ปุ่น
เศรษฐกิจ
เศรษฐกิจของนครไซตามะประกอบด้วยธุรกิจการค้าเป็นหลัก ถือเป็นศูนย์กลางการค้าแห่งหนึ่งในเขตมหานครโตเกียวและปริมณฑล ครอบคลุมทั้งจังหวัดไซตามะ ไปจนถึงภูมิภาคคันโตเหนือ และฮนชูตะวันออกเฉียงเหนือ
มือปืนเพชรตัดเพชร
มือปืนเพชรตัดเพชร (Il buono, il brutto, il cattivo) เป็นภาพยนตร์อิตาลีที่ออกฉายใน ค.ศ. 1966 ผลิตโดย Produzioni Europee Associate ภาพยนตร์เขียนบทและกำกับโดย เซร์คิโอ ลีโอเน่ และแสดงนำโดย คลินต์ อีสต์วุด, ลี แวน คลีฟ, เอลี วัลลัค, อัล มูล็อก, อันโตนิโอ คาซาเล, ลิวิโอ ลอเรนซอน, เอ็นโซ เปอตีโต และจอห์น บาร์ธา
การตอบรับ
รอตเทนโทเมโทส์รายงานว่าร้อยละ 97 ของผู้วิจารณ์ 77 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.8 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 90 เต็ม 100 คะแนน ซึ่งประเมินโดยผู้วิจารณ์ 7 คน
ทัศนียา การสมนุช
ทัศนียา การสมนุช (เกิด 14 ธันวาคม พ.ศ. 2537) ชื่อเล่น เปรี้ยว เป็นนักแสดง นางแบบ นักร้องชาวไทย สังกัดสถานีโทรทัศน์สีกองทัพบกช่อง 7
ประวัติ
ทัศนียา เกิดเมื่อวันที่ 14 ธันวาคม พ.ศ. 2537 จบชั้นมัธยมศึกษาตอนปลายจากโรงเรียนสตรีนนทบุรีระหว่างที่เรียนอยู่นั้น ทัศนีย์เป็นเด็กกิจกรรมของโรงเรียน มีความสามารถพิเศษ อาทิ รำไทย และร้องทำนองเสนาะ ทัศนียาเริ่มต้นเข้าวงการด้วยการถ่ายแบบตามนิตยสาร ปัจจุบันทัศนียาจบการศึกษาระดับปริญญาตรีจากคณะนิเทศศาสตร์ เอกประชาสัมพันธ์ มหาวิทยาลัยกรุงเทพ
ทัศนียามีผลงานแสดงละครโทรทัศน์เรื่องแม่ปูเปรี้ยว ในปี พ.ศ. 2555 และปีถัดมาเรื่อง โดมทอง ในปี พ.ศ. 2557 แสดงเรื่อง คมพยาบาท ในปี 2560 รับบทเป็น เจ้านางปิ่นมณี ในเพลิงพระนาง ที่เธอได้รับรางวัลโทรทัศน์ทองคำ ประจำปี 2560 ในสาขาดาราสนับสนุนหญิงดีเด่น
ต่อมาในปี 2562 รับบทเป็นคำแพง สาวฐานะดี มีเงิน อยู่ต่างจังหวัด ในเรื่องสารวัตรใหญ่
ผลงานเพลง
เพลงประกอบละคร
ฮ่องกงในโอลิมปิกเยาวชนฤดูร้อน 2014
ประเทศฮ่องกง เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติฮ่องกงเป็นผู้ทำหน้าที่ในการส่งนักกีฬาเข้าร่วมแข่งขันจำนวน 18 คน ใน 8 ชนิดกีฬา ผลการแข่งขันครั้งนี้ประเทศฮ่องกงได้รับเหรียญรางวัลแบ่งเป็น 0 เหรียญทอง 4 เหรียญเงิน และ 1 เหรียญทองแดง รวมทั้งหมด 5 เหรียญ
กรีฑา
ผลการแข่งขันดังนี้ :
ฮูโก ชิฟ
ฮูโก ชิฟ (Hugo Schiff; 26 เมษายน ค.ศ. 1834 – 8 กันยายน ค.ศ. 1915) หรือ อูโก ชิฟ (Ugo Schiff) เป็นนักเคมีชาวเยอรมัน/อิตาลี เกิดที่เมืองแฟรงก์เฟิร์ต เรียนที่มหาวิทยาลัยเกิททิงเงินภายใต้การสอนของฟรีดริช เวอเลอร์ หลังจากนั้นชิฟย้ายไปอยู่สวิตเซอร์แลนด์เพื่อทำงานที่มหาวิทยาลัยแบร์น ชิฟเป็นผู้หนึ่งที่สนับสนุนแนวคิดสังคมนิยมและเคยติดต่อทางจดหมายกับคาร์ล มากซ์ และฟรีดริช เอ็งเงิลส์ และเป็นผู้ร่วมก่อตั้งหนังสือพิมพ์สังคมนิยม Avanti! ในปี ค.ศ. 1894
ในปี ค.ศ. 1863 ชิฟย้ายไปอยู่ที่ประเทศอิตาลี ทำงานที่มหาวิทยาลัยปิซาและพิพิธภัณฑ์ประวัติศาสตร์ธรรมชาติฟลอเรนซ์ ต่อมาในปี ค.ศ. 1877 ชิฟดำรงตำแหน่งศาสตราจารย์ด้านเคมีที่มหาวิทยาลัยตูรินและกลับไปอยู่ที่เมืองฟลอเรนซ์ในอีก 2 ปีต่อมาเพื่อดำรงตำแหน่งศาสตราจารย์ด้านเคมีที่มหาวิทยาลัยฟลอเรนซ์ ชิฟเสียชีวิตที่ฟลอเรนซ์ในปี ค.ศ. 1915
เจลลี่บีน
เจลลี่บีน (Jelly bean) เป็นขนมหวานที่ทำเป็นรูปคล้ายเมล็ดถั่ว โดยมีส่วนผสมจากน้ำตาล น้ำเชื่อมข้าวโพด และแป้ง โดยผสมสีและกลิ่นผลไม้ต่างๆ โดยมีต้นกำเนิดจาก ลอสแอนเจลิส สหรัฐอเมริกา
รัฐมนตรีว่าการกระทรวงสุขภาพและบริการมนุษย์สหรัฐ
รัฐมนตรีว่าการกระทรวงสุขภาพและบริการมนุษย์สหรัฐ (United States Secretary of Health and Human Services) เป็นผู้บังคับบัญชาและหัวหน้ากระทรวงสุขภาพและบริการมนุษย์สหรัฐ รับผิดชอบเกี่ยวกับกิจการสาธารณสุขของประเทศ เป็นส่วนหนึ่งของคณะรัฐมนตรีสหรัฐ และสืบต่อจากตำแหน่งรัฐมนตรีว่าการกระทรวงสุขภาพ การศึกษา และสวัสดิการสหรัฐ
ใน ค.ศ. 1980 กระทรวงสุขภาพ การศึกษา และสวัสดิการสหรัฐ ได้เปลี่ยนชื่อหน่วยงานและถ่ายโอนภารกิจด้านการศึกษาและสำนักงานบริการฟื้นฟูสมรรถภาพ ไปยัง กระทรวงศึกษาธิการสหรัฐ ซึ่ง แพทริเซีย โรเบิร์ต ดำรงตำแหน่งรัฐมนตรีทั้งก่อนและหลังปฏิรูปโครงสร้างและเปลี่ยนชื่อกระทรวง
ชาลส์ เทซ รัสเซลล์
ประวัติ
ชาร์ลส์ เทซ รัสเซลล์ เกิดเมื่อวันที่16 กุมภาพันธ์ พ.ศ.2395 ในวัยเด็กเขาได้ไปที่คริสตจักรของเซเว่นเดย์แอดเวนทิสต์ เขาได้ฟังคำสอนของคริสตจักรนั้นจนเขามีอายุได้20ปีและเขาไม่เห็นด้วยเกี่ยวกับคำสอนของคริสตจักร เขาจึงแยกตัวออกมาจากคริสตจักรนั้น และก่อตั้งกลุ่มของเขาเอง ซึ่งในขณะนั้นมีชื่อว่า หอสังเกตการณ์แห่งซีโอน และได้เปลี่ยนชื่อกลุ่มองค์กรของเขาเป็น หอสังเกตการณ์ หรือ ว็อชทาวเวอร์ และต่อมาเขาได้เป็นประธานกลุ่ม และใช้เงินพัฒนาองค์กรมาจากการค้าขายผ้าของเขาและพ่อของเขา และต่อมาจึงเติบโตเป็นองค์กร พยานพระยะโฮวา
รัฐมนตรีว่าการกระทรวงสุขภาพและบริการมนุษย์สหรัฐ
การเสนอชื่อรัฐมนตรีตำแหน่งนี้จะใช้กรรมาธิการสาธารณสุข การศึกษา แรงงาน และค่าจ้าง และกรรมาธิการการเงิน ซึ่งมีเขตอำนาจด้าน Medicare และ Medicaid เป็นผู้ตรวจสอบ ก่อนจะมีการพิจารณาและเห็นชอบจากวุฒิสภาสหรัฐ
ชาลส์ เทซ รัสเซลล์
คำทำนายของชาร์ลส์ เทซ รัสเซลล์
รัสเซลล์เคยทำนายไว้ว่า ในปี พ.ศ. 2457 (ค.ศ.1914) พระเยซูจะปกครองโลกในฐานะกษัตริย์ และจะเหวี่ยงซาตานลงมาในโลกใบนี้ รัสเซลล์ทำนายโดยใช้หลักการในคัมภีร์ไบเบิลในพระธรรมดาเนียลตอนที่กษัตริย์เนบูคัดเนสซาร์ทรงพระสุบิน(ฝัน)ว่ามีต้นไม้ใหญ่อยู่ต้นหนึ่งและต้นไม้นั้นถูกโค่น และเป็นตออยู่7ปี และต้นไม้นั้นก็กลับมาเป็นเหมือนเดิมอีกครั้ง ซึ่งความหมายของความฝันนั้นคือ ต้นไม้ใหญ่หมายถึง กษัตริย์อิสราเอลที่ปกครองประชาชนของพระเจ้า ต้นไม้ถูกโค่นหมายถึง กรุงเยรูซาเล็มถูกทำลายและการปกครองของกษัตริย์อิสราเอลสิ้นสุดลง ต้นไม้ถูกทิ้งให้เป็นตอ7ปีหมายถึง อีก2520ปีจะมีการปกครองเริ่มขึ้นใหม่ 2520ปีมาจากพระธรรมวิวรณ์บทที่12 ข้อที่6 และข้อที่14 บอกไว้ว่าเวลา3ปีครึ่ง เท่ากับ1260วัน ระยะเวลา7ปีจึงเท่ากับ2520วัน จากกฏของคำพยากรณ์ของคัมภีร์ไบเบิลบอกไว้ว่าให้1วันแทน1ปี ในหนังสือเอเสเคียลบทที่4 ข้อที่6 ช่วงที่กษัตริย์เนบูคัดเนสซาร์ทรงพระสุบินเท่ากับ607 ปี ก่อนคริสตศักราช เมื่อนำไปรวมกับ2520ปีแล้ว ก็จะเท่ากับค.ศ.1914 (ไม่มีค.ศ.0)นั่นเอง
รัฐมนตรีว่าการกระทรวงสุขภาพและบริการมนุษย์สหรัฐ
ภายใต้รัฐบัญญัติคุ้มครองผู้ป่วยและการบริบาลที่เสียได้ (โอบามาแคร์) อำนาจและบทบาทของรัฐมนตรีได้เพิ่มมากขึ้น
ชาลส์ เทซ รัสเซลล์
มรณกรรมของชาร์ลส์ เทซ รัสเซลล์
ชาร์ลส์ เทซ รัสเซลล์มีสุขภาพที่แย่มากในปีพ.ศ.2459 และต่อมาเขาได้ป่วยเป็นโรคกระเพาะปัสสาวะอักเสบและเป็นโรคชราและเสียชีวิตในวันที่31 ตุลาคม พ.ศ.2459 ในวัย 64ปี
รัฐมนตรีว่าการกระทรวงสุขภาพและบริการมนุษย์สหรัฐ
ประธานาธิบดีดอนัลด์ ทรัมป์ ได้เสนอชื่อสมาชิกสภาผู้แทนราษฎร ทอม ไพรซ์ ให้ดำรงตำแหน่งรัฐมนตรีว่าการกระทรวงสุขภาพและบริการมนุษย์สหรัฐคนที่ 23 ไพรซ์ได้รับการลงมติจากวุฒิสภาสหรัฐให้เข้ารับตำแหน่งเมื่อวันที่ 10 กุมภาพันธ์ ค.ศ. 2017 และได้ลาออกไปในวันที่ 29 กันยายน ค.ศ. 2017 จากนั้นทรัมป์ได้เสนอชื่อ ดอน เจ. ไวรต์ รองผู้ช่วยรัฐมนตรีงานสาธารณสุขและผู้อำนวยการฝ่ายสนับสนุนการควบคุมและป้องกันโรค ให้เข้ารักษาการรัฐมนตรี จนกระทั่งรัฐมนตรีช่วยฯ อีริค ฮาร์แก้น ได้สาบานตนต่อเมื่อวันที่ 10 ตุลาคม ค.ศ. 2017 ถัดมาในวันที่ 13 พฤศจิกายน ค.ศ. 2017 ทรัมป์ได้เสนอชื่ออดีตผู้บริหารบริษัทยา อะเล็กซ์ อาซาร์ เพื่อมาดำรงตำแหน่งรัฐมนตรีตัวจริง อาซาร์เข้ารับการไต่สวนเพื่อเข้ารับตำแหน่งจากกรรมาธิการการเงินวุฒิสภาสหรัฐ ในวันที่ 9 มกราคม ค.ศ. 2018 และได้รับมติเห็นชอบให้เข้าดำรงตำแหน่งจากวุฒิสภาสหรัฐด้วยคะแนนเสียง 55 ต่อ 43 ในวันที่ 24 มกราคม ค.ศ. 2018 อีก 5 วันถัดมาจึงเข้าพิธีสาบานตน
อำนาจหน้าที่
อำนาจหน้าที่ของรัฐมนตรี ซึ่งหมุนเวียนเปลี่ยนไปตามเงื่อนไขและสภาวการณ์ในสหรัฐ มีหน้าที่รวมถึงการให้คำปรึกษาแก่ประธานาธิบดีสหรัฐอเมริกา เกี่ยวกับเรื่องสวัสดิการมนุษย์ การสาธารณสุขและโครงการด้านความมั่นคงของรายได้ รัฐมนตรีว่าการกระทรวงสุขภาพและบริการมนุษย์สหรัฐ มุ่งมั่นที่จะบริหารงานกระทรวงสุขภาพและบริการมนุษย์สหรัฐ เพื่อดำเนินโครงการที่ได้รับการอนุมัติและทำให้ประชาชนตระหนักถึงวัตถุประสงค์ของกระทรวง
กระทรวงสาธารณสุข ศึกษาธิการ และสวัสดิการสหรัฐ (HEW) ได้รับการจัดระเบียบใหม่ให้แยกเป็น กระทรวงศึกษาธิการ และกระทรวงสาธารณสุขและบริการประชาชน (DHHS)
กระทรวงสุขภาพและบริการมนุษย์สหรัฐดูแลหน่วยงานทั้ง 11 หน่วยงาน ได้แก่ สำนักงานคณะกรรมการอาหารและยา (FDA) ศูนย์ควบคุมโรค (CDC) สถาบันสุขภาพแห่งชาติ (NIH) สำนักงานบริหารเด็กและครอบครัว (ACF) และศูนย์บริการสงเคราะห์ผู้ยากไร้และทางการแพทย์ (CMS)
สายเซียร์ปูคอฟสโค-ตีมีเรียเซฟสกายา
สายเซียร์ปูคอฟสโค-ตีมีเรียเซฟสกายา (Серпухо́вско-Тимиря́зевская ли́ния,, สาย 9) หรือเรียกกันว่า สายสีเทา (серая линия) เป็นเส้นทางรถไฟใต้ดินมอสโก เปิดให้บริการในปี ค.ศ. 1983 ปัจจุบันมีระยะทาง 41.5 กิโลเมตร ทำให้เป็นเส้นทางที่ยาวเป็นอันดับสองในระบบ และเป็นอุโมงค์รถไฟฟ้าที่ยาวที่สุดเป็นอันดับ 4 ของโลก รองจากรถไฟใต้ดินกว่างโจว สาย 3 รถไฟใต้ดินปักกิ่ง สาย 10 และ รถไฟใต้ดินโซล สาย 5 เส้นทางนี้มีจำนวน 25 สถานี
สหรัฐ อุ่นอำไพ
สหรัฐ อุ่นอำไพ เป็นนักตะกร้อลอดห่วงสากลผู้ทำหน้าที่กัปตันทีมชาติไทย ซึ่งเป็นผู้ชนะรางวัลเหรียญทองจากการแข่งขันซีเกมส์ครั้งที่ 24 และ 25 รวมถึงเป็นแชมป์เอเชียนอินดอร์เกมส์ 3 สมัย